Diari Oficial de la Generalitat Valenciana


Sumari del DOGV 6457, del 10-02-2011 (2011/1335)

Informació pública de l'acord pel qual es deixa sense efecte un altre anterior d'imposició del cànon d'urbanització per a finançar l'execució de la xarxa de mitjana tensió d'abastiment a les unitats d'execució 1, 2, 3, 7,10.1, 10.2, 10.3 i 12 del PGOU d'Albal.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1335


Organisme emissor
:   Ajuntament d'Albal

Tipus de document
:   Anunci

Informació pública de l'acord pel qual es deixa sense efecte un altre anterior d'imposició del cànon d'urbanització per a finançar l'execució de la xarxa de mitjana tensió d'abastiment a les unitats d'execució 1, 2, 3, 7,10.1, 10.2, 10.3 i 12 del PGOU d'Albal. [2011/1335]  
Pel Ple de l'Ajuntament d'Albal, en la seua sessió de 22 d'abril de 2010, després d'examinar les al·legacions presentades durant el període d'informació pública, es va aprovar amb caràcter definitiu la imposició del cànon d'urbanització per a l'execució de la xarxa de mitjana tensió d'abastiment a les unitats d'execució 1, 2, 3, 7, 10.1, 10.2, 10.3 i 12 d'este municipi, des de la subestació elèctrica sítia en el propi terme municipal (fase 1 ajustada, del projecte tècnic, aprovat en el seu dia) en els termes de la memòria i compte detallat sotmés a informació pública, amb les modificacions derivades de l'estimació parcial de les al·legacions que estan en l'expedient.  
Practicades notificacions individualitzades als propietaris afectats i per mitjà d'edictes als desconeguts i a aquells amb domicili ignorat o als que no haguera pogut practicar-se la notificació, contra l'anterior acord van ser presentats diversos recursos de reposició d'entre els quals el Ple de l'Ajuntament, en la seua sessió de 30 de desembre de 2010, va acordar estimar l'opinió fundada en el que disposa l'article 174.2. del Text Refós de la Llei Reguladora de les Hisendes Locals, aprovat per Reial Decret Legislatiu 2/2004, de 5 de març.  
En conseqüència, ha quedat sense efecte l'aprovació de la imposició del cànon d'urbanització per a l'execució de la xarxa de mitjana tensió d'abastiment a les unitats d'execució 1, 2, 3, 7, 10.1, 10.2, 10.3 i 12 d'este municipi, des de la subestació elèctrica sítia en el propi terme municipal (fase 1 ajustada) i tots els altres acords que s'hagueren adoptat amb vista a fer efectiva la imposició, liquidació i recaptació del dit cànon.  
Es fa constar que l'anul·lació de l'acord d'imposició del cànon d'urbanització no comporta la pèrdua d'efectes dels convenis subscrits amb Iberdrola Distribució Elèctrica, SAU, d'11 de juliol de 2008, i amb els agents urbanitzadors de la unitats d'execució afectades, de 26 de juny de 2009, com a conseqüència de la previsió establida en tals convenis de possible execució de les mateixes obres per part dels agents urbanitzadors, que són, en última instància, els responsables de portar a terme la consecució completa dels objectius de la programació de les unitats d'execució que són adjudicataris en els termes que deriven del pla especial i projecte d'infraestructura aprovats per l'administració, marc d'actuació que ha de ser observat pels agents urbanitzadors per a l'execució concertada de la urbanització a través dels acords que siguen procedents amb la companyia subministradora  
Albal, 20 de gener de 2011.- L'alcalde: Ramón Marí Vila.